JohanHeinsen/ENO huggingface dataset:
Aarhuus Stifts-Tidende, 1837-10-21
Blandinger. Følgende Begivenhed har tildraget sig den 22de Juli d. A. i Rio Janeiro, J nogen Tid havde en ung Greve, Alfonso de Zuniga, beilet til en endnu temmelig smuk men ældre Enke, Marquisen af Osara, og deres Formæling var allerede nær forhaanden men den onde Verden sagde, at ikke Kjærlighed men Egennytte havde bevæget den unge Mand til at indgaae en Forbindelse med den rige Enke. Virkelig saae Marquisen sig i den sidste Tid temmelig meget sat tilside, og opdagede snart Gjenstanden for sin Brudgoms Gunst, en ung Portugiserinde ved Navn Riccardina, hvis Dands og henrivende, yppige Skabning gjorde Hovederne paa alle unge Brasilianere, forrykte. Hun henrykkede som Balletdandserinde Publikum i stedse voxende Grad; hos hende straalte for nede Taglionis og Fanny Elsners Talenter. Paa den nævnte Dag optraadte Riccardina i en ny Opera som en Bayadere; Publicum styrtede masseviis til Skuespilhuset; Enhver var henrykt over hendes herlige Spil, og tordnende bifald fulgte enhver af hendes yndige Bevægelser, da Dandserinden pludselig midt under Castagnette=Dandsen, udstødte et Skri og styrtede til Jorden. Man erfoer snart, at den skjønne Dandserinde var bleven skrækkelig forbrændt af Skedevand, der var sprøitet paa hende fra en af Side=Logerne. Jnstinctet sagde den forsamlede Mængde, at dette maatte være en Medbeilerindes Værk, og Sporene af det ødelæggende Vand førte til den omtalte Marquises Loge. J det almindelige Raseri blev Logen stormet, men var tom; Marquisen havde itide grebet Flugten. Men Grev Alfonso tilte til sin Bruds Hotel og fandt hende, der havde hævnet sig saa frygteligt paa sin Medbeilerinde, endnu den Klædning, hun havde havt paa i Comedien, og paa samme endogsaa nogle Spor af det skrækkelige Vand. Han spurgte om hun havde udøvet Handlingen og fik til Svar: "Ja, jeg har gjort det; og er det en Forbrydelse, har Kjærligheden været dens Ophav, Hun rakte ham Haanden og vilde berolige ham, men han geraadte i det høieste Raserie, greb en af Divanspuderne, kastede hende den over Hovedet, og qvalte hende.
Aarhuus Stifts-Tidende, 1837-10-21
Morderen befinder sig nu i Fængsel. Den smukke Riccardina vil vistnok døe af sine dødelige Saar, hvis ikke en heldig Operation redder hendes unge Liv. J altfald er hun for Livstid skrækkelig vanziret.
Aarhuus Stifts-Tidende, 1837-10-21
En vigtig Begivenhed har sat det halve Engelland i Bevægelse. Den kgl. Marstal skal sælges ved offentlig Auction, fordi en Dronning ikke behøver saamange Heste, og fordi kgl. Heste, som bekjendt, æde mere end andre gemenne Heste. Selv de arabiske Tillægsheste skulle sælges, og der var allerede kommen Liebhavere dertil fra Østerrig, Frankrig, Rusland, ja endog fra Amerika. Ministeriets Modstandere erklære dette Salg for en undslukkelig Skam for England, hvis Skibe og Heste ere to af den brittiske Hæders Grundpiller.
Aarhuus Stifts-Tidende, 1837-10-21
Fra Paris haves den vigtige Efterretning, at Vintermoderne endnu ikke ere bestemte; men man haaber dog, at det slette Veir snart vil jage dem hjem fra Badene, som skulle sysselsætte sig med denne vigtige Sag. For Øieblikket er der kun nogen Fasthed, i Bestemmelserne angaaende Mandfolkenes Haar, som man med temmelig Vished kan angive vil blive baaret i den første Maaned efter følgende kortfattede Reglement: Bakkenbarter i en Ring ned under Hagen, Hovedhaaret kæmmet tilbage og Lokker paa Siderne, dog maa det ikke a la List falde ned paa Kjolekraven, men skal a la Thalberg kun gaae til Kjolekraven. Dandserinden Jfr. Grahn er nu paa Hjemreisen fra Paris. Efter at have underkastet sig den ved den store Opera i Paris brugelige Examen og viist sig for Administrationen, Balletbestyrelsen og Dandsepersonalet, fik hun Tilbud om en Ansættelse med 5000 Fr. for det første Aar, og 8000 for det andet, men afflog det formedelst hendes Engagement i Khvn. Alligevel blev der bevilget hende en offentlig Debut, men som formedelst hendes hurtige Hjemkaldelse ikke blev givet. Det var allerede saavidt dermed, at den var anmeldt i Theaterbladene, hendes Costume var færdigt, og hun havde med den første Dandser, Hr. Mabille, indstuderet en stor Pas de deux, da hun modtog en Skrivelse fra den kgl. Theaterdirection i Khvn. at hun maatte strax vende tilbage, og at man ikke kunde bevilge hende nogen længere Permission, eftersom hun skulde optræde i en Forestilling i Anledning af Hs. M. Dronningens nærforestaaende Fødselsdag. Ved hendes Afreise fra Paris blev der fra Operadirectionen tilstillet hende en skriftlig høist smigrende Jndbydelse, at komme næste Sommer tilbage. igjen til Paris, for at dandse paa Operatheatret som Gjæst.
Aarhuus Stifts-Tidende, 1837-10-21
J Graubundten (Schweiz) hændte sig nylig den skrækkelige Ulykke i en Smedie, hvor Fader og Søn arbeidede sammen, at idet Sønnen holdt det gloende Jern med Tangen paa Ambolten og Faderen. skulde slaae til med Forhammeren, gik denne løs fra Skaftet og foer mod Sønnen, saa han styrtede om og døde nogle Timerstid derefter.
Aarhuus Stifts-Tidende, 1837-10-21
Paa det store Bal som den 18de Septbr. fandt Sted i Göttingen i Anledning af Universitetets Jubelfest, vare 500 Damer tilstede. Da disse noget over Midnat havde bortfjernet sig, gik det løs paa den akademiske Poculering." Mangen en gammel Professor, der var kommen ud af Øvelsen, ravede, og det var ikke sjeldent at see gamle lystige Studenterstreger, her udførte baade af Fader og Søn tillige. Som Følge af en for stærk Anstrængelse døde Hofraad Prof. Gøschen Dagen efter. Studenterne havde ved disse Gilder og Optog været klædt i alskens eventyrlige Dragter. Studentergeneralen, Hr. v. Jngenheim, havde været i et glimrende spansk Costume; Andre i spanske, ungarske, o. s. v. Hvert Landsmandskab havde havt sin egen Fane, der varede ud fra Vinduerne, og med dem foran sig, blev der næste Nat bragt Byens smukkeste Damer en Serenade med tilhørende Hoch. a.
Aarhuus Stifts-Tidende, 1837-10-21
Leipziger Jntelligentsblade af 12te Septbr. d. A., indeholde en original Dødsanmeldelse, som her ordret meddeles: Den 8de Septbr. 1837, om Morgenen Kl. 8 1/2, traf mig det Skrækkeligste, der kunde møde mig. Gud berøvede mig i et Øieblik min Glæde, mit Livs høieste Glæde, nemlig min Mand, Johann Gottfried Dähnert, Borger, Huuseier og Kjøbmand. J sin Sundhedsfylde af 45 Aar 3 Maaneder og 7 Dage, venligt smillende, siddende foran mig, for at spise sin Frokost, styrtede han døde til mine Fødder. Et Slagflod tog ham bort herfra. J min Lykke var overordentlig stor, Jeg kjendte hans Værd, og vidste høit at ære hans Tillid. Vor Familiekreds har mistet sin Krone. Du Søster og Du Svoger i det fjerne Marienbad, J, som hist ville søge Eders Sundhed, J skulle ei mere see den Dyrebare. Lad denne Efterretning ei sønderrive Eders Hjerter. Udvortes Kiendetegn paa Sorg elskede den Døde ikke, hvorfor Din Hakommelse (Gedachtnis) vil geraade ikkun mig til Velsignelse. Hviil i Fred. Hist i Himlen vil Du maaskee sildigt gjenfinde mig, Der findes ikke meere nogen Skilsmisse. – J denne Anledning tjener det alle ærede Forretningsvenner til Efterretning, at den af min salig Mand førte Handel vil have sin sædvanlige Fremgang. Den bedrøvede efterladte Enke Therese Dähnert, Forlangte Jndrykkelser. Lovligt – menneskeligt.
Aarhuus Stifts-Tidende, 1837-10-21
Hvad roser da den akademiske, den graduerede Lægekunst sig af Og tør Man ikke, uden at træde Sang heden for nær, trostigt paastaae, at den egentlige Lægevidenskab ikke er steget Trin siden Hippokrates's og Galends Tider, men at den derimod snarere er gaaet tilbage, For 50 Aar siden bleve de fleste Syge ombragte ved hyppig Aareladen ifølge Lægernes Ordination; for 40 Aar siden ved Laxeermidler; for 30 Aar siden ved Klysterer, for 20 Aar siden antoge de fleste Læger de Brownske System, den saakaldte Styrkningsmethode, og en berømt Læge forsikkrer, at der ved denne Styrkningsmethode er bleven opoffret flere Mennesker end i alle Krigene fra 1793 til 1815. Men er vort Aarti bedre, Borde ikke, i vore Dage, Tusinder af Mennesker, befordrede fra Livet ved Merkur, Man behøver kunat besøge Apothekerne og eftersee Recepterne.
Aarhuus Stifts-Tidende, 1837-10-21
Naar Qvaksalveren helbreder en Syg, saa er Loven strax der med sit Forbud, det maa han ikke Men naar han helbreder en Syg, som af den autoriserede Læge har været erklæret for et Dødens Bytte, saa siger, Loven ikke den autoriserede Læge et eneste ubehageligt Ord. Det til Døden viede Offer anraaber den indsigtsfulde Qvaksalvers Bistand. Hvad skal han gjøre, Kan han hjælpe, og gjør det ikke, saa siger Moralen, Duer en Morder, Kan han hjælpe, og gjør det, saa siger Loven: Du skal i Tugthuset, Og Sligt finder Sted i - Danmark, i vort oplyste Old! Af Loven er, som forhen anført, Intet at vente i Faveur af Menneskeligheden her; men af Menneskeligheden burde man, i slige Tilfælde, kunne vente Alt. Vi høre dog saa ofte, at vor menneskekjærlige Konge benaader Ulykkelige, som have gjort sig skyldige i blodige Forbrydelser, Misdædere, som have forgrebet sig paa deres Medmenneskers Liv. Har da Ingen indstillet denne Qvaksalver til Benaadning, i Betragtning af, at han, just ved det, hvorfor han er sigtet og dømt, har frelst sine Brødres Liv, idet han, ved sin sjeldne Jndsigt, har udrevet dem af Dødens Strube som Brande af Baalet, Vi vide ei, hvad der til dette Spørgsmaal bør svares. Et Rygte siger, at det er skeet, men at ingen Benaadning er paafulgt. Vi have ingen Tillid til dette Rygte, thi vi have en ubegrændset Tillid til Kongens Hjerte. Vi troe ikke, at denne Qvaksalver har været indstillet til Benaadning; men vi troe, at han vilde blive benaadet, hvis han blev indstillet dertil. Dertil vide vi intet Middel, uden Pressen. Gid dens Røst maatte lyde saa vide om Land, at den tilsidst naaede Kongens Øre! En af den menneskelige Slægts uegennyttigste Velgjørere vilde da ikke vansmægte længe i Viborg Tugthuus. Thi fra Kongens Øre til Kongens Hjerte er kun en kort Vei. J. S.
Aarhuus Stifts-Tidende, 1837-10-21
Spørgsmaal. Hvad mener Hr. Pastor O. Arntzem med de Ord, som forekom i hans Jubeltale forleden, at han aldrig for Gunst eller Gave har antaget nogen svag Confirmand, Dog vel ikke Andet, end at han, uden Hensyn til Gunst eller Gave, har antaget og saa svage Confirmanders
Aarhuus Stifts-Tidende, 1837-10-21
Bekjendtgjørelser. Til Benefice for Selskabets Medlemmer opføres. Søndag Aften: Skjemt og Alvor. Et dramatiske musikalsk Qvodlibet i 2 Akter. Derefter: Ti mimisk plastiske Billeder. Til Slutning: Et Marmor-Tableau, med couleurt Flammebelysning.
Aarhuus Stifts-Tidende, 1837-10-21
NB. Til denne Forestilling gielde hverken Abonnenements= eller Fri¬Billetter. C. Becker.
Aarhuus Stifts-Tidende, 1837-10-21
Søndagen den 29de October bliver i Anledning af Hs. Majestæt Dronningens og Hos Kongl. Høihed Prindsesse Carolines høie Fødselsdag, Bal i Selskabet Polyhymnin, hvortil Fremmede kunne erholde Adgangsbilletter a 1 Rbd. pro persona hos Undertegnede. Ballet begynder Kl. 7. Aarhuus, den 20de Octbr. 1837. H. Ree. P. Agerup. Prinds Frederik Ferdinands Søndags=Skole.
Aarhuus Stifts-Tidende, 1837-10-21
Ved et Directionsmøde i den ovennævnte Skole er det, som Tillæg til Reglementet, vedtaget: "Jngen Lærling, som ei i det mindste har 2de Lærre-Aar tilbage, i hvilke han kan vedblive at nyde Underviisning i Skolen, kan blive antaget i samme; dog undtages herfra, de der allerede ere antagne, de som ikke for Tiden have 2 Aar tilbage, naar de melde dem inden dette Aars Udgang, og de der ikke staae i nogen Lære."J det at Directionen ikke undlader at bringe Forestaaende til almindelig Kundskab, har den tillige den Tillid til samtlige Mestre heri Staden, at de ei alene ikke vil afholde, men endog opmuntre deres Lærredrenge til at benytte dem af den Underviisning de her have Leilighed til at erholde og som sikkerligen vil have en velgjørende Indflydelse paa deres Uddannelse til dygtige Haandværkere. Aarhuus, d. 17de October 1837. Tirsdagen den 31te d. M., Kl. 10 Formiddag, bliver efter Begjæring af Kjøbmand N. Weng her i Byen, stillet til Auction det ham tilhørende under No. 78 paa Lille-Gade beliggende Huus, bestaaende af 7. Fag samt et Udhuus paa 3 Fag med Gaards= og Haugeplads. Strax efter at Auctionen over Stedet er tilendebragt, bortsælges endvidere endeel Løsøre, bestaaende af et Sengested og nogle Sengeklæder, 1 Ege Dragkiste, 1 Ottedags=Stueuhr, en Etage Kakkelovn, 1 ny Kobber=Theemaskine, 1 Kobberkjedel, 4 Sølv=Spiseskeer og noget meere Sølvtøi samt endeel Kjøkkentøi, m. m. Conditionerne bekjendtgjøres ved Auctionen. Lysthavende indbydes. Skanderborg, den 18de Octbr. 1837. Blichfeldt.
Aarhuus Stifts-Tidende, 1837-10-21
Kjøbenhavns Sparekasse.
Aarhuus Stifts-Tidende, 1837-10-21
Under 23de Januar d. A. bleve de i Sparekassen til 4 pCt. indestaaende Summer circa 700,000 Rbd. S. M. og Sedler opsagte til Udbetaling til den paafølgende 11te Mai fra hvilken Tid deres Forretning ophørte. Da der af denn Sum endnu staaer uafhentet omtrent 35,000 Rbd, paa circa 300 Conti, saa finder Man sig foranlediget til at bringe denne Opsigelse i Vedkommendes Erindring, og opfordre den til at besørge de af dem indsatte Summer med Renter til sidstafvigte 11te Mai snarest muligt afhentede.
Aarhuus Stifts-Tidende, 1837-10-21
Directionen for Sparekassen for Kjøbenhavn og Omegn, den 5te Octbr. 1837. Collin. Bech. Rothe. Wedel. FogGarlied. Hvidt. Sager. L. B. G. Hovedgaarden Lindberggaard ved Varder nu solgt, som tjener til behagelig Underretning for de mange Liebhavere, som have meldt sig; ligesom og for mine mange Bekjendtere, at jeg bliver boende Gaarden saalænge jeg lever, hvor De, som have noget at afgjøre med mig, kan henvende sig. Lindberggaard, den 5te October 1837. Hyldgaard.
Aarhuus Stifts-Tidende, 1837-10-21
Af Klæde forefindes hos Undertegnede et betydeligt Partie af de meest brugelige Farver, samt udmærket Bonitet, som udsælges meget billig. N. Dinesen, Farver i Skanderborg.
Aarhuus Stifts-Tidende, 1837-10-21
Oplag af heglet Hør, Blaar og Hamp. Et Partie heglet Hør, Blaar og Hamp fra Hr. Kjøbmand Hansens Hørfabrik i Callundborg er arriveret, og udsælges til Fabrikpriis hos Undertegnede For Varenes Godhed indestaaes, og staaer det enhver Kjøber frit for at sende det Kjøbte tilbage, hvis de ei dermed skulde være tilfreds. J. P. Hammershøi.
Aarhuus Stifts-Tidende, 1837-10-21
Chocolade. Foruden den for sin udmærkede Godhed saa bekjendt og yndede, i lukkede Maskiner tilberedte, Vanille- og Kryder=Chocolade af Hr. A. L. Baggers Fabrik i Kjøbenhavn, haves og Oplag af Londonner=Patent Chocolade, der Alt udsælges til Fabrikpriis hos J. P. Hammershøy.
Aarhuus Stifts-Tidende, 1837-10-21
Store sede skotske Spegesild faaes i 1/4 og 1/32 Tdr. meget billig. Stykkeviis for 3 s. hos A. W. Stigaard.
Aarhuus Stifts-Tidende, 1837-10-21
Norske Spegesild. kan bekommes i Fjerdinger, Ottinger og enkelte Stykker hos C. B. Frausing.
Aarhuus Stifts-Tidende, 1837-10-21
Den af mig, R. Lazarus, førte Manufactur Handel, paa Hjørnet af det store og lille Torv i Hr. Bager Sperlings Gaard, har jeg fra Dato ophævet dersteds, og i det jeg aflægger min Taktil dem som godhedsfuld have forundt mig deres Søgning, har jeg den Ære at bekjendtgjøre, at jeg tillige vedbliver at føre samme Handel, i Forening med den af min Broder, M. Lazarus, hidtil førte, haabende at den os særskilt skjænkede Tiltro, nu fælleds maatte vorde os tildeel. Da vi saaledes see vort Vare=Lager betydelig forstørret, finde vi os foranledigede til at nedsætte Priserne paa flere Artikler, og give solide Kjøbere, der kjøbe for 100 Rbdr., 6 Maaneders Credit. Endvidere bekjendtgjøres, at vi, i Forening med vor Manufactur=Handel, anlægge en Colonial Handel, i vor iboende Gaard, i den af Brødrene Laurentin forhen beboede Leilighed paa Hjørnet af lille Torv og Vestergade. Anbefalende os til Enhver, skal det stedse være vort Øiemed, at levere gode Vare, og vedligeholde den reelle Behandling, vi hidtil have bestræbt os for at opnaae. N. Lazarus. M. Lazarus.
Aarhuus Stifts-Tidende, 1837-10-21
J Henhold til ovenstaaende Annonce tillade, vi os herved at bringe til offentlig Kundskab, at den af os forhen separat førte Handel, under Firma R. Lazarus og M. Lazarus, fremtidigen bliver fortsat af os i Fælledskab, og ført under Firma: "N. & M. Lazarus."N. Lazarus. M. Lazarus.
Aarhuus Stifts-Tidende, 1837-10-21
Et Parti uldne Vare, smukke mørke Sirzer, hvide & coul. Schertings, hvide Ecoul. Fryndser & Agramaner, et smukt Partie Flors=, Lystrings= & Atlaskes=Baand, broderede Kraver i nyere Facons a. &c., er i disse Dage arriveret hos N. & M. Lazarus, paa det lille Torv.
Aarhuus Stifts-Tidende, 1837-10-21
Hvor en rund 3 Etage Kakkelovn er tilkjøbs, anviser Adressekontoiret. Skpr. H. Tanggaard, førende Børtjagten, Adonis", ligger under Ladning til Khvn., og bliver seilfærdig førstk. Onsdag d. 25de Oct., medtager Fragtgods og Passagerer.
Aarhuus Stifts-Tidende, 1837-10-21
Gjordemoder Mad. Hansen er flyttet paa Guldsmedgade hos Gjørtlermester Hald.
Aarhuus Stifts-Tidende, 1837-10-21
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-10-23
den 23de October. Mandagen med Brevposterne Den til Forsendelse allene privilegerede Kongelig allernaadigst Aarhuus Stifts-Tidende.
Aarhuus Stifts-Tidende, 1837-10-23
Nyheder fra Udlandet. Spanien. Dronningens Tropper have vundet en stor Seier over Don Carlos. Espartero har den 5te Octbr. slaget Carlisternes Hovedkorps i Nærheden af Staden Retuerta. Valpladsen var bedækket med Dræbte og Saarede, og Don Carlos selv, der er saa syg, at han maa bæres paa Armene fra det ene Sted til det andet, og paa Flugten løftes op paa en He som haver et med Puder udstoppet Sæde, var næ bleven gjort til Fange. Privatbreve angive Carlisternes Tab i denne Affaire til over 700 Dræbte og henved tusinde Fanger. De bleve endnu uafladelig forfulgte. Fra Cadix og Barcellona berettes om blodige Oprørscener, som paa begge Steder har koster endeel fredelige Borgeres Liv.
Aarhuus Stifts-Tidende, 1837-10-23
Jtalien. Jngen Stad i Europa har endnu hidtil været saa skrækkelig hjemsøgt af Cholera som Catania. Af denne Stads 60,000 Jndvaanere ere allerede 14000 bortrevne deraf. Huse og Gader ligge fyldte med Døde og Døende. - Frygten i Neapel for den franske Flaade havde forvandlet sig til Glæde, da denne ligesaa pludselig som den var kommet, igjen var afseilet derfra og styret af Tunis til. (Det skal være skrækkeligt saaledes som Pesten nu huserer blandt den frankiske Befolkning i Constantinopel. J Tripolis er den svenskenorske Consul dø deraf. Hvo som angribes deraf, er uden Redning forloren.)
Aarhuus Stifts-Tidende, 1837-10-23
Frankrig. Man venter her med Længsel efter Budskab fra Algier, da Expeditionen nu maa have naaet sin farlige Bestemmelse. Naturligviis er demange Rygter i Omløb, som dog ikke ere at lide paa Ved Spioner troer man at vide, at den arabiske Hær havde leiret sig under Bjerget Mansura. Det antages for sandsynligt, at Beyen vil der oppebie Franskmændenes Komme. (Constantineh er de Gamles Circa der, som imposante Ruiner endnu bekræfte, var en stor blomstrende og krigersk Stad. Den ligger paa Skraaningen af en Granitklippe og omflydes som en Halvøe af Floden Rummel, (de Gamles Ampsaga.) Den værste Fjende som Franskmændene have at frygte for ved dette Felttog, er Mangel paa Vand og Græsgange. Erobres ikke Staden strax, og Franskmændene nødsages til at kampere derudenfor i nogle Uger, vil der let kunne forestaae dem en ny Ulykke. De franske Soldater ere besjælede af en vild Hævnlyst, og vee Constantinehs ulykkelige Beboere, hvis de ikke ved Overgivelse forebygge den dem truende Catastrophe.) Dronningen er meget bekymret for sin Søn, der, som bekjendt, gjør dette Felttog med. Derfor skulde Prindsesse Maries Formæling, som var bestemt til den 17de October, celebreres i største Stilhed.
Aarhuus Stifts-Tidende, 1837-10-23
Rusland. Det er et farligt Foretagende Keiser Nicolaus bereder sig til at udføre: han vil nemlig begive sig over Kaukasus til Tiflis, hvor endnu aldrig nogen europæisk Regent har sat sin Fod. Han vil selv med egne Øine see hvorledes Krigen føres mod Tscherkasserne; han vil besøge de danske Kosakkers Land; a. &c. Gid han var vel hjemme igjen skrives der fra Berlin - fra denne i flere Henseender høist farefulde Reise.
Aarhuus Stifts-Tidende, 1837-10-23
Sverrig og Norge. Saavel Norges Statholder som Armeens Høistkommanderende (Generallieutenant Wedel=Jarlsberg) ere befalede at møde Hs. M. i Amal. Til samme Sted havde Borgerskabet i Frederikshald afsendt en Deputation for at komplimentere Kongen og indbyde ham til nævnte Bye. Under Jlluminationen i Gothenborg i Anledning af Kongens Ankomst dertil udmærkede sig paa sin Viis især et Transparent paa en Slagters Huus med følgende loyale Jnskription: "Sch treibe meine Schlachteren, Und bleibe meinem König tren, Und Wer dem König thut verachten, Den vill ich wie einen Ochsen schlachten.
Aarhuus Stifts-Tidende, 1837-10-23
Fædrelandet. Khvn., den 20de Octbr. J den i denne Maaned i Omegnen af Kjøbenhavn tilendebragte Exerceertid, afholdt Hs. Majestæt Kongen Special=Revuer, over samtlige her forsamlede Tropper, derefter 2 Maneuvrer udi 2de Corpser imod hinanden, og efter disse et saakaldet Linie=Maneuvre imod en supponeret Fjende, som antoges at være landet paa Amager og rykket frem til Taarnby, Sundbye=Øster og Vester. De her forsamlede Tropper, under Kongens egen Commando, gjorde i 2 Colonner Udfald fra Fæstningen, angreb og tilbagedrev et supponeret fjendtligt Corps, men da det antoges, at Fjenden fik Forstærkning, retirerede det under Kongens Commando staaende Corps, under Beskyttelse af Fæstningens Kanoner, ind i Enveloppen, fra Kalleboe Lunet til Christianshavns PortsRavelin. - Hs. Majestæt Kongen fandt samtlige her forsamlede Tropper af alle Vaabenarter ved Special-Revuerne udmærket godt øvede og i den fortrinligste Orden, hvorfor Allerhøistsamme i Armee Befaling af 9de d. M. tilkjendegav samtlige Regimenter og Corps Sin allerhøieste Tilfredshed og Tak. – Ligeledes har Hs. Majestæt under 15de dennes ved Armeebefaling tilkjendegivet de vedkommende Generaler, Chefer, Commandeurer og de øvrige Officerer i Særdeleshed, ligesom Underofficerer og Mandskab i Almindelighed, Sin fuldkomne Tilfredshed med Udførelsen af de 3de fornævnte Maneuvrer. (Dan.)
Aarhuus Stifts-Tidende, 1837-10-23
Hs. Majestæt Kongen har allernaadigst udnævnt Kammerjunker og Pr. Lieutenant i den kgl. Livgarde til Hest, H. R. von der Maase, til Ridder af Dannebrogen.
Aarhuus Stifts-Tidende, 1837-10-23
Hs. Kongl. Høihed Prinds Frederik Ferdinand faaes i Mandags Aftes i Komedien, skjøndt endnu med Armen i Bind.
Aarhuus Stifts-Tidende, 1837-10-23
J den mod Redact, af den Frifindede anlagte Sag, der begynder paa Mandag, er Hof= og Stadsrets=Procurator Buntzen beskikket til Actor.
Aarhuus Stifts-Tidende, 1837-10-23
Operetten Farmelli blev optaget med meget levende bifald. Hr. Cetti har i Hovedrollen fundet Leilighed til at vise, at han endnu stedse bevarer den Munterhed og varme Følelse hvorved han tidligere var en af Publikums Yndlinger. (Dagen.)
Aarhuus Stifts-Tidende, 1837-10-23
Da Solodandserpersonalet ved vort Theater formedelst Sygdom, Dødsfald og Fraværelse i denne Tid er høist indskrænket, vil den herværende svenske Solodandser Hr. Johannsen, efter at han dertil har indhentet Tilladelse hos Directionen for det kgl. Theater i Stockholm, opholde sig her i 3 Maaneder for at gjøre Tjeneste. Ved sin Udførelse af en Pas des deur med Jfr. Fjeldsted, som ved de meget betydelige Fremskridt hun vedbliver at gjøre, meer og mere erhverver Publikums Yndest, har Hr. Johannsen vundet et meget levende bifald. (S. B.)
Aarhuus Stifts-Tidende, 1837-10-23
Fra en Deel Jndvaanere i Rendsborg er til Nationalbanken indkommet et Andragende om en Filialbanks Oprettelse i denne By, især til Vexlers Discontering. Men Directionen har svaret derpaa, at Banken ikke var istand til for Tiden at indlade sig paa Oprettelsen af flere Filial=Indretninger end det i Aarhuus bestemte Bankkontoir. (Dettes Virksomhed formenes at kunne tage sin Begyndelse sidst i Novbr. eller først i Decbr., hvilket ansees saameget mere ønskeligt som Decbr. Termin nu ogsaa er Omslagstermin i Jylland, og Indretningen især kunde blive Jylland til Nytte, hvis en stræng Vinter maatte besvære Communicationen med Khvn. og Hamborg.)